XII. CSALÁD. SZALOXKAFÉLÉK. 197 



fehér, úgy a szemsáv is; a nyak, begy szürkésfehér alapszíne barnás- 

 szürkén hosszában finoman foltozott, úgy a pofák is ; fölül az alapszínen, 

 a fej és hát tollainak szárán, sötétebb foltok: az evezők (száraik is) 

 sötét szürkebarnák, különben olyan mint « jegyeinél* leírtuk. A fiatalok: 

 felül erösebb a sötét foltozás s a világos toUszegélyek élesebbek. A téli 

 toUazatban egyszínűbb a hát s a toUszegélyek feketesége az alapszínből 

 nem élesen rí ki. 



Mértéke: H. 19—20-2; Sz. lO?— IIS; F. 5-4— 58; L. 2-3— 26; 

 Cs. 2-3— 27 cm. 



Európa és Ázsia mérsékelt égövében s fel észak felé Lapponiáig, 

 a Jegestengerre dűlő tartományokig mindenütt fészkel. Télen Afrikában, 

 Indiában, sőt Ausztráliáig találták. Magyarországban közönséges, de nem 

 az eleven mocsárt, a vízi növényes posványságot választja tartózkodási 

 helyül, hanem homokos, köves patakok, folyók, folyamok partjait. Tavak- 

 nál is ilyféle csupasz homokos, fövenyes pai-trészeken, zátonyokon talál- 

 kozhatunk vele. Nemcsak a lapályon, de a hegyi patakoknál és hegyi 

 tavaknál is előkerül. Magatartásában némileg különbözik többi fajrokonától, 

 a mennyiben keresgélés közben farkát feltartja s billegeti, úgy hogy messzi- 

 ről barázdabillegetőnek gondolhatnánk. Jámborabb minden más czankónál 

 s ha felrepül, szárnyát időközönként mereven kinyújtja s vékony, finom 

 trillázó szólását titiszüdet Hiszi hallatja. Rendszerint a víz fölött félkört 

 írva visszaszáll a partra vagy valami vízben fekvő fatörzsre, faczölöpre, 

 kőrakásra, ladikra, vidáman billegetve ott. Inkább magában, mint tár- 

 saságban él. Hozzánk márczius második felében s április elején érkezik, 

 az országos középnap szerint: április 2—S-án. Májusban vízpartok 

 közelében szemetes részekben, bozótos aljban, farakásokban stb. fész- 

 kel s négy meglehetős nagy, köilealakú, szürkés rozsdássárga alapon 

 ibolyás, hamukás és sötét vörösbarna foltokkal, pontokkal — főleg a 

 tojás tompáján sűrűbben — borított tojást rak s 15 — 16 napig kotolja 

 azokat. 



Tojásmérték: //. 33—40; Sz. 23—26. mm. 



Fiókáikat igen féltik s roppant siránkozást visznek véghez, ha tűz- 

 helyük táját háborgatjuk. Augusztus elején ismét útra készül s bizonyos 

 kisebb kóborlások után, szeptemberben távozik tőlünk. Ilyenkor néha 

 4—5 darabot is látni együtt, talán egy-egy fészekaljat, mely közösen 

 hordja a vándortarisznyát. 



